Аб жыцці чачэнскіх бежанцаў у Польшчы можна было б расказаць яшчэ шмат рэчаў. Прывесці лічбы грашовай дапамогі на сям’ю – каб было зразумела, што на такой дапамозе не пражывеш, не працуючы. Расказаць пра механізм аказання медыцынскай дапамогі – каб пераканацца, што і тут яны мала выйгралі. Але ўжо і так бачна, што тым з іх, хто шукаў адно дабрабыту, ёсць нагода для расчаравання. Але ўсе нашыя субяседнікі шукалі бяспекі, і яны ўдзячныя нават за свой цяперашні падважаны стан.